
Linnavara tasuta võõrandamine SA-le Narva Muuseum

1. Asjaolud ja menetluse käik

Narva Linnavolikogu 17.05.2012 otsusega nr. 57 otsustati osaleda SA Narva Muuseum asutamisel. SA Narva Muuseum asutajateks on Narva linn ja Eesti Vabariik. Vabariigi Valitsuse 25.10.2012 korraldusega nr. 452 otsustati anda kultuuriministrile volitus asutada riigi osalusel  SA Narva Muuseum.

SA Narva Muuseum eesmärk on Narva linna ja piirkonna ajaloo ning arhitektuuri-, kultuuri- ja looduspärandi tutvustamine ja populariseerimine ning Eesti ajaloo tundmise kasvatamine, Narva linnuse ja bastionide säilimise ja arendamise tagamine ning Narva linna ja piirkonna konkurentsivõime tugevdamine. Linna ja kultuuriministeeriumi ühises töögrupis lepiti kokku, et eesmärkide täitmiseks annab Narva linn SA-le varadena üle Narva Hermanni linnuse, Narva bastionid ja kogu Narva Muuseumi põhi- ning vallasvara.

SA Narva Muuseum asutamisdokumentid allakirjastatakse riigi ja linna esindajate poolt 11. detsembril 2012.a. Vastavalt Sihtasutuste seaduse §1 lg. 2 tekib sihtasutuse õigusvõime mittetulundusühingute ja sihtasutuste registrisse kandmisest.

Vastavalt Narva Linnavolikogu 17.05.2012.a. otsusele nr. 57 ja asutajate poolt kooskõlastatud asutamistingimustele annab Narva linn mitterahalise sissemaksena asutatavale Narva Muuseum SA-le üle järgmised kinnistud koos nendel asuvate ehitiste ja rajatistega:

1.1. Ida-Viru maakonnas Narva linnas Vestervalli 21, 5232 m2, katastritunnus 51101:003:0064; 


1.2. Ida-Viru maakonnas Narva linnas Tuleviku tn 10, 6548 m2, katastritunnus 51101:001:0012;

1.3. Ida-Viru maakonnas Narva linnas Gloria bastion, 39954 m2, katastritunnus 51101:003:0063; 

1.4. Ida-Viru maakonnas Narva linnas Gloria vallikraav, 6389 m2, katastritunnus 51101:003:0062;

1.5. Ida-Viru maakonnas Narva linnas Sadama tee 9, 19628 m2, katastritunnus 51101:003:0090.

Seoses sellega, et asutamisotsuses ei ole vallasvara üleandmine reguleeritud, on vaja eraldi taotleda Narva Muuseumi bilansilise ja bilansivälise vara ning nõuete ja kohustuste tasuta võõrandamine SA-le Narva Muuseum.

Narva Muuseumi bilansil oleva ja SA-le Narva Muuseum üleantava põhivara nimekiri on lisatud otsuse eelnõule (lisa 1). Narva Muuseumi bilansivälise vara (väheväärtuslik inventar, Narva Muuseumi reklaamitoodang, piletid, Põhjaõue mündid) antakse SA-le Narva Muuseum 31.12.2012.a. seisuga.

Narva Muuseumi nõuded ja kohustused seisuga 31.12.2012.a., välja arvatud need, mis on seotud projektiga "Unikaalse Eesti ja Vene kindluste ansambli kui ühise turismitoote arendamine, II etapp / EstRusFortTour-2" on lisatud otsuse eelnõule (lisa 2).

2. Õiguslikud alused

Tulenevalt kohaliku omavalitsuse korralduse seaduse (edaspidi KOKS) §22 lg.1 p-st 6 kuulub linnavara valitsemise korra kehtestamine linnavolikogu ainupädevusse.

Narva Linnavolikogu 09.06.2005 määrusega nr 18/56 kinnitatud "Linnavara võõrandamise korra" punktile 16.1.2 võib linnavara tasuta võõrandada kui võõrandamine on ette nähtud seaduses või linnavolikogu õigusaktidega sätestatud korras.

Narva Linnavolikogu 09.06.2005 määrusega nr 18/56 kinnitatud "Linnavara võõrandamise korra" punktile 16.1.3 võib linnavara tasuta võõrandada tulenevalt linna huvidest.

Vastavalt Linnavolikogu 09.06.2005 määrusega nr 18/56 kinnitatud "Linnavara võõrandamise korra" punktile 16.2 võõrandatake linnavara tasuta üksnes Linnavolikogu otsusel.

Vastavalt Sihtasutuste seaduse §1 lg. 2 tekib sihtasutuse õigusvõime mittetulundusühingute ja sihtasutuste registrisse kandmisest.

3. Otsus

3.1. Võõrandada SA-le Narva Muuseum tasuta Narva Muuseumi bilansil olev põhivara (vastavalt lisale 1) seisuga 31.12.2012.

3.2. Võõrandada SA-le Narva Muuseum tasuta Narva Muuseumi bilansiväline vara seisuga 31.12.2012.a.

3.3. Võõrandada SA-le Narva Muuseum tasuta Narva Muuseumi nõuded ja kohustused seisuga 31.12.2012.a., välja arvatud nõuded ja kohustused, mis on seotud projektiga  "Unikaalse Eesti ja Vene kindluste ansambli kui ühise turismitoote arendamine, II etapp / EstRusFortTour-2" (lisa 2).

4. Rakendussätted

4.1 
Narva Linnavolikogu kantseleil teha otsus teatavaks Narva Linnavalitsusele, Narva Muuseumile ja SA-le Narva Muuseum.

4.2 
Korraldus jõustub seadusega sätestatud korras.

4.3 
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

